ก่อนฝังยาคุมไม่ปวดหัวบ่อยอะไรเลยค่ะ ตั้งแต่ฝังยาคุมได้ประมาณ 1อาทิตย์เริ่มมีอาการปวดหัวแต่ไม่ปวดมากพอทนได้ และมีประจำเดือนร่วมด้วย พอเข้าเดือนที่4-5ประจำเดือนหยุดแต่อาการปวดหัวก็ยังไม่หาย พอถึงเดือนธันวาก็มีประจำเดือนมา3วันอาการปวดหัวก็ปวดมากขึ้นปวดบ่อยหนักหัวตลอด หน้ามืดบ่อย มีอาเจียนร่วมด้วยบ้างครั้งค่ะ อารมณ์แปรปรวนหนักมาก ทำให้ทะเลาะกับคนรอบตัวด้วย อาการปวดหัวต้องกินยา แก้ปวด 2-3เม็ด ไม่งั้นใช้ชีวิตไม่ได้เลยค่ะ อันนี้คือผลข้างเคียงของยาคุมที่ฝังไหมคะ
สวัสดีค่ะ งาน,ผลข้างเคียงของยาฝังคุมกำเนิดนั้น ได้แก่ การมีเลือดออกกะปริดกะปรอย หรือมีเลือดประจำเดือนมาบ่อยและมานานขึ้น หรืออาจทำให้ไม่มีประจำเดือนมาก็ได้ นอกจากนี้ ก็อาจมีปวดท้องน้อยและปวดประจำเดือนบ้างในช่วง 2-3 เดือนแรก และอาจทำให้มีเจ็บเต้านม ปวดหัว เวียนหัว อารมณ์แปรปรวน ซึมเศร้า มีน้ำหนักตัวเพิ่ม เกิดฝ้า สิว ช่องคลอดอักเสบและแห้ง เป็นต้นหากก่อนหน้าที่จะฝังยาคุมกำเนิด ไม่ได้มีอาการปวดหัวบ่อยๆ แต่เมื่อได้ฝังยาคุมแล้ว เริ่มมีอาการปวดหัวบ่อย ปวดหัวมากขึ้นเรื่อยๆ ก็อาจเป็นผลข้างเคียงจากยาฝังคุมกำเนิดได้ค่ะ รวมถึงอาการที่มีอารมณ์แปรปรวนด้วยแนะนำว่าหากมีอาการปวดหัวค่อนข้างมากและบ่อย รวมถึงทำให้มีอาการอาเจียนและหน้ามืดตามมา มีอารมณ์แปรปรวนจนต้องทะเลาะกับคนรอบข้าง ก็ควรพิจารณาถอดยาฝังคุมกำเนิดออกค่ะ แล้วหาวิธีคุมกำเนิดอื่นๆ แทน เช่น การทานยาเม็ดคุมกำเนิดชนิดฮอร์โมนต่ำ หรือใช้วิธีที่ไม่มีฮอร์โมน เพื่อหลีกเลี่ยงผลข้างเคียงที่อาจพบได้เหมือนกัน เช่น การใส่ห่วงอนามัยชนิดที่ไม่มีฮอร์โมน เป็นต้นหากถอดยาฝังคุมกำเนิดออกแล้ว อาการปวดหัวก้น่าจะค่อยๆ ดีขึ้น แต่หากยังคงเป็นมากอยู่ ก็ควรไปพบอายุรแพทย์เพื่อหาสาเหตุอื่นๆ ต่อไปค่ะ เช่น อาจเกิดจากมีเนื้องอกในสมอง หรืออาจเป็นอาการปวดศีรษะชนิดปฐมภูมิ ได้แก่ ปวดศีรษะไมเกรน ปวดศีรษะจากความเครียด ปวดศีรษะแบบคลัสเตอร์ เป็นต้น